Brasiliaanse sokkerlegende Pelé sterfPelé (Fotosamestelling: Frank Hoermann/SVEN SIMON / dpa Picture-Alliance via AFP) Die Brasiliaanse sokkerlegende Pelé, die enigste persoon wat drie keer as speler Wêreldbekerroem gesmaak het en allerweë beskou word as die beste sokkerspeler van alle tye, is Donderdag oorlede. Die 82-jarige Pelé is ná ŉ lang stryd met kanker aan “veelvuldige orgaanversaking” dood, het die Albert Einstein-hospitaal in São Paulo Donderdag in ŉ amptelike verklaring gesê. Medelye stroom sedertdien van regoor die wêreld in. Die Brasiliaanse sokkerster Neymar sê Pelé het sokker in ŉ kunsvorm omskep. Frankryk se Kylian Mbappe sê Pelé se nalatenskap “sal nooit vergeet word nie” en Portugal se Cristiano Ronaldo het hom as ŉ “inspirasie vir miljoene” beskryf. Pelé in 2016. (Foto: NEIL HALL / ANADOLU AGENCY / Anadolu Agency via AFP) Die Brasiliaanse president, Jair Bolsonaro, het reeds drie dae van nasionale rou verklaar. Pelé is die enigste sokkerspeler in die geskiedenis om by drie geleenthede Wêreldbekerglorie te smaak – in 1958, 1962 en 1970. Hy het ook tydens sy loopbaan wat oor 21 jaar gestrek het ŉ wêreldrekord van 1 281 doele in 1 363 wedstryde aangeteken. ‘n Jong Pelé in 1961 (Foto: AFP) ŉ Bejaarde Pelé het voor sy dood gesukkel met nierprobleme en kolonkanker waarvoor hy in September 2021 ŉ operasie gevolg deur chemoterapie moes ondergaan. Pelé sal Dinsdag in Santos, die suidoostelike Brasiliaanse stad waar hy die grootste deel van sy loopbaan gespeel het, ter ruste gelê word. Pelé tydens ‘n vriendskaplike wedstryd in 1990. (Foto: Gerard MALIE / AFP) Die stad het reeds sewe dae van rou verklaar, terwyl aanhangers na die span se stadion stroom om blomme te laat ter ere van die sokkerlegende. Emosionele Brasiliane het ook op die hospitaal toegesak waar Pelé gesterf het. Sommige het selfs 1,5 kilometer daarheen gehardloop nadat hulle die nuus oor sy dood ontvang het. “Hy is ons grootste ikoon, die beste sokkerspeler van alle tye,” het die Brasilianer Antonio Perera buite die hospitaal aan AFP gesê. A inspiração e o amor marcaram a jornada de Rei Pelé, que faleceu no dia de hoje. Amor, amor e amor, para sempre..Inspiration and love marked the journey of King Pelé, who peacefully passed away today. Love, love and love, forever. pic.twitter.com/CP9syIdL3i — Pelé (@Pele) December 29, 2022 Rest in peace, Pele. Thank you for the joy you brought to football fans around the world ❤️ pic.twitter.com/Ypo6NGxdqS — Manchester United (@ManUtd) December 29, 2022 Pelé was one of the greatest to ever play the beautiful game. And as one of the most recognizable athletes in the world, he understood the power of sports to bring people together. Our thoughts are with his family and everyone who loved and admired him. pic.twitter.com/urGRDePaPv — Barack Obama (@BarackObama) December 29, 2022 Everything you see any player doing, Pelé did it first. RIP ⚽️???????? pic.twitter.com/SeW0z1hQTm — Erling Haaland (@ErlingHaaland) December 29, 2022 Not one of his many goals – Pelé's pass to Carlos Alberto was the old replay that mesmerised me as a kid. The nonchalance of the perfect pass to nowhere, Alberto suddenly bursting into the tight old screen, the comic-like technique, power and accuracy of the finish. RIP King. pic.twitter.com/3LEFGAwWxX — Sokeel Park 박석길 (@Sokeel) December 30, 2022